b'\n_START_ARTICLE_\nMatti Sippala\n_START_SECTION_\nHenkil\xc3\xb6historia ja urheilu-ura\n_START_PARAGRAPH_\nMatti Sippalan vanhemmat olivat maanviljelij\xc3\xa4 Nikolai Sippala ja Sandra Jaakkola. Sippala asui suurimman osan el\xc3\xa4m\xc3\xa4st\xc3\xa4\xc3\xa4n Kotkassa. Seuratasolla h\xc3\xa4n edusti aluksi Lahden Urheilijoita, my\xc3\xb6hemmin Kotkan Intoa. H\xc3\xa4net tunnettiin lempinimell\xc3\xa4 Hollolan Adonis. Keih\xc3\xa4\xc3\xa4nheiton lis\xc3\xa4ksi Sippala osallistui kymmenottelu- ja viisiottelukilpailuihin. Sippala muun muassa heitti kiekkoa 47,30 metri\xc3\xa4 ja juoksi 100 metri\xc3\xa4 aikaan 11,4 sekuntia; viisiottelun maailmanenn\xc3\xa4tyst\xc3\xa4 h\xc3\xa4n piti hallussaan tuloksella 408,25 Urheilu-uransa lis\xc3\xa4ksi h\xc3\xa4n toimi maanviljelij\xc3\xa4n\xc3\xa4 ja toimitusjohtajana. Urheiluliikkeen Sippala perusti Kotkaan jo 1936 ja luopui siit\xc3\xa4 vasta 1960-luvulla.'